《范元长》
宋代·岳珂

范本蜀望，世仍忠嘉。南渡而来，人门莫加。帝咨典型，诏起幽遐。

翊美铜龙，执经金华。笔取端重，而兼奇葩。儒先所推，奚待诩夸。

有伟丰公，如璧不瑕。卷怀枢庭，寓赏梅花。公从北方，共之天涯。

均德比谊，而兼葭莩。寒谷将春，轻阴不遮。洁樽斯从，寄驿匪赊。

倡汝和予，屏淫斥哇。托彼阴晴，以写正邪。爱君之心，对越靡差。

一瞬百年，遗墨惊鸦。臭兮同兰，好兮投瓜。二公其仙，星箕汉槎。

如此帖者，可复得耶。清并玉雪，秀同绮霞。矢辞以藏，庸识名家。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。